CELEX: 62021TN0352
Language: sl
Date: 2021-06-13 00:00:00
Title: Zadeva T-352/21: Tožba, vložena 13. junija 2021 – Oi dromoi tis Elias/Komisija

6.9.2021   
            
            
               SL
            
            
               Uradni list Evropske unije
            
            
               C 357/26
            
         
      Tožba, vložena 13. junija 2021 – Oi dromoi tis Elias/Komisija
      (Zadeva T-352/21)
      (2021/C 357/40)
      Jezik postopka: grščina
      
         Stranki
      
      
         Tožeča stranka: Oi dromoi tis Elias (Kalamata, Grčija) (zastopnik: S. Vardalas, odvetnik)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi za nično odločbo o zavrnitvi brez datuma, ki jo je tožeča stranka prejela 23. aprila 2021 in s katero je tožena stranka zavrnila prošnjo za udeležbo (v nadaljevanju „predlog“) tožeče stranke kot partnerja, zadolženega za izvedbo dejavnosti programa EUROPE DIRECT v Grčiji, v skladu z razpisom tožene stranke za zbiranje predlogov ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021-2025) IN GREECE; in
               
            
                  —
               
               
                  sprejme predlog za udeležbo tožeče stranke kot partnerja, zadolženega za izvedbo dejavnosti programa EUROPE DIRECT v Grčiji, v skladu z razpisom tožene stranke za zbiranje predlogov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: tožena stranka je napačno ovrednotila „predlog“ tožeče stranke glede merila 1 iz razpisa za zbiranje predlogov, ker je navedla, da tožeča stranka ne opisuje primerno okolja območja dejavnosti informacijskega centra Europe Direct v Kalamati in da ne upošteva digitalne preobrazbe.
               
            
                  2.
               
               
                  Drugi tožbeni razlog: tožena stranka je napačno ovrednotila „predlog“ tožeče stranke glede merila 2 iz razpisa za zbiranje predlogov, ker je navedla, da naj bi imel informacijski center Europe Direct v Kalamati omejene stike z organizacijami kot so mikropodjetja, majhna in srednja podjetja, nevladne organizacije itd.
               
            
                  3.
               
               
                  Tretji tožbeni razlog: tožena stranka je napačno ovrednotila „predlog“ tožeče stranke glede merila 3 iz razpisa za zbiranje predlogov.
               
            
                  4.
               
               
                  Četrti tožbeni razlog: tožena stranka je napačno ovrednotila „predlog“ tožeče stranke glede merila 4 iz razpisa za zbiranje predlogov.